06/10/2022 | Administración LocalMunicipal
Ames
Aprobación inicial do Regulamento de funcionamento do mercado de venda ambulante do Concello de Ames.

En sesión plenaria do 29.09.2022 prestouse aprobación inicial ao Regulamento de funcionamento do mercado de venda ambulante do Concello de Ames. Mediante o presente anuncio, o acordo de aprobación inicial sométese a exposición pública mediante a súa publicación no taboleiro de anuncios da sede electrónica do Concello de Ames, no Boletín Oficial da Provincia (BOP) e no Portal de Transparencia, para que os/as interesados/as poidan examinar o expediente e presentar as reclamacións que estimen oportunas. O prazo de exposición pública é de 30 días hábiles de acordo co disposto no apartado b) do artigo 49 da Lei 7/85, do 2 de abril, das Bases do Réxime Local, que se contarán a partir do día seguinte ao da publicación deste anuncio no BOP da Coruña. De non formularse reclamacións entenderase definitivamente aprobado o acordo ata entón inicial, sen necesidade de novo acordo plenario. Para xeral coñecemento publícase o texto aprobado provisionalmente: O presente regulamento ten por obxecto regular exercicio da venda ambulante dentro do territorio municipal de Ames e apróbase de conformidade co disposto no artigo 25.2. i da Lei 7/1985, de 2 de abril, reguladora das bases do réxime local, a Lei 7/1996, de 15 de xaneiro, de ordenación do comercio minorista, a Lei 13/2010, de 17 de decembro, do comercio interior de Galicia, o Real decreto 199/2010, de 26 de febreiro, polo que se regula o exercicio da venda ambulante ou non sedentaria. Do mesmo xeito, tivéronse en conta os principios da Lei 7/2009, de 23 de novembro, sobre o libre acceso as actividades de servizos e o seu exercicio.1. Considerárase venda ambulante, para os efectos do presente regulamento, a realizada por comerciantes, persoas físicas ou xurídicas, fóra dun establecemento comercial permanente, que desenvolvan a actividade de forma habitual e periódica, nos lugares debidamente habilitados no presente regulamento, en instalacións desmontables, ou transportables.2. A organización, intervención e inspección da venda ambulante correspóndelle á Alcaldía Presidencia ou concelleiro/a en quen delegue. A venda ambulante, obxecto da presente norma, será a realizada en mercados periódicos, situados nos lugares determinados polo Concello, cunha periodicidade habitual establecida. A venda ambulante pode ser realizada por toda persoa física ou xurídica dedicada profesionalmente á actividade de comercio polo miúdo, que reúna os requisitos establecidos no presente regulamento e demais normativa de aplicación. A venda de produtos agrícolas de temporada poden realizala persoas físicas, aínda no caso de que non se dediquen profesionalmente á actividade de comercio polo miúdo, sempre que reúnan os demais requisitos que para este tipo de actividade se establecen neste regulamento. Os mercado de Ames celebrarase en dous emprazamentos na localidade de Bertamiráns O mercado de venda ambulante tradicional terá lugar nas rúas de Entrerríos, Ameneiral e no perímetro habilitado na Praza do Concello. O mercado de produtos de horta e artesanía celebrarase no perímetro habilitado na Praza da Maía O Concello instalará colectores para depositar o lixo ocasionado pola actividade comercial. Os postos de venda instalaranse deixando acceso aos edificios e ás entradas a establecementos comerciais ou industriais, e coidando de non facelo tapando de forma notoria os escaparates ou exposicións, ou de xeito que dificulten os accesos á circulación peonil ou ao espazo habilitado para as terrazas dos establecementos hostaleiros. O mercado ambulante tradicional desenvolverase nas seguintes condicións: Datas: Os sábados de cada semana durante todo o ano. Horarios: A) Descarga e instalación: - Verán: De 15:30 h a 16:30 h. - Inverno: De 15:30 h a 16:30 h. B) Actividade comercial. - Verán: De 16.40 h a 20.30 h. - Inverno: De 16.40 h a 19.30 h. Considerarase horario de verán e inverno segundo o cambio horario estatal. Vendedores/as: Poderán exercer a actividade todos os e as comerciantes e produtores/as agrícolas que posúan a correspondente autorización municipal, nas condicións nela recollidas. Postos: - Dimensións máximas: 8 x 1,5 metros de uso de suelo público, 8 x 3 contando o voladizo. - A estrutura debe ser metálica, facilmente desmontable e transportable, cunha cobertura de lona ou toldo impermeable no caso de que fose necesario. - Deben ter unha altura mínima contada dende o chan de 0,60m. - Deben ter un receptáculo dentro do posto (poderá ser unha bolsa de lixo) para verter os residuos xerados pola actividade e transportalos ao finalizar o mercado, ao colector municipal. - Os postos deberán reunir condicións axeitadas de hixiene e aseo. O mercado de produtos de horta e artesanía desenvolverase nas seguintes condicións: Datas: Os sábados de cada semana durante todo o ano. Horarios: A) Descarga e instalación: De 09:30h a 10:00h. B) Actividade comercial. De 10:00h a 13:30. Vendedores/as: Poderán exercer a actividade todos os e as comerciantes e produtores/as agrícolas que posúan a correspondente autorización municipal, nas condicións nela recollidas. Postos: - Dimensións máximas: 8 x 1,5 metros de uso de suelo público, 8 x 3 contando o voladizo. - A estrutura debe ser metálica, facilmente desmontable e transportable, cunha cobertura de lona ou toldo impermeable no caso de que fose necesario. - Deben ter unha altura mínima contada dende o chan de 0,60m. - Deben ter un receptáculo dentro do posto (poderá ser unha bolsa de lixo) para verter os residuos xerados pola actividade e transportalos ao finalizar o mercado, ao colector municipal. - Os postos deberán reunir condicións axeitadas de hixiene e aseo. No mercado ambulante tradicional poderán venderse artigos téxtiles, de artesanía, bixutería, marroquinería, calzado, confección, droguería, artigos de coiro ou pel, de ornato de pequeno volume, así como todos aqueles produtos incluídos os alimentarios que non estean expresamente prohibidos pola normativa vixente. Autorízase a venda en camións-tenda de pan, froita, verduras, queixos, produtos envasados, peixe fresco e conxelado, así como outros produtos alimentarios nos que a súa venda en réxime ambulante estea autorizada pola normativa estatal ou autonómica aplicable, cando se cumpran as condicións sanitarias e hixiénicas que establece a lexislación sectorial sobre a materia para cada tipo de produto. En concreto, non poderán vender produtos destinados ao consumo humano as persoas quen carezan do certificado de manipulación de alimentos. No mercado ambulante tradicional o Concello de Ames procurará a diversidade de artigos presentes nos mercados de venda ambulante, favorecendo a competencia e o desenvolvemento sostible do comercio local, e non permitindo que a venda dun mesmo artigo supere as tres cuartas partes dos postos de venda autorizados, para cada un dos mercados. No mercado de produtos de horta e artesanía poderán venderse artigos de artesanía, e produtos de horta de cercanía nos que a súa venda en réxime ambulante estea autorizada pola normativa estatal ou autonómica aplicable, cando se cumpran as condicións sanitarias e hixiénicas que establece a lexislación sectorial sobre a materia para cada tipo de produto. En concreto, non poderán vender produtos destinados ao consumo humano as persoas quen carezan do certificado de manipulación de alimentos. Para o exercicio da venda ambulante as persoas deberan cumprir os seguintes requisitos: 1. Ser persoa física ou xurídica, e exercer a actividade de venda ambulante.2. Estar dada de alta no correspondente epígrafe do IAE, e o corrente nas taxas municipais.3. Estar dada de alta no réxime correspondente da Seguridade social.4. Ter contratada unha póliza de seguro de responsabilidade civil que cubra os riscos que puideran derivarse do exercicio da actividade.5. Cumprir todos os requisitos que establezan as regulamentacións específicas aplicables aos produtos obxecto da venda.6. Gozar do oportuno permiso de residencia e permiso traballo, en caso de non posuír nacionalidade española, conforme á normativa vixente na materia. No caso de traballadores comunitarios deberán estar en posesión da tarxeta de residencia.7. Estar en posesión da correspondente autorización municipal para este tipo de venta.8. Estar en posesión do certificado de manipulador de alimentos actualizado, nos casos que proceda 9. a venda de produtos alimentarios.10. Os/as vendedores/as ambulantes deberán cumprir no exercicio da súa actividade, a obriga de coñecer e cumprir a normativa xeral de ordenación do comercio, disciplina de mercado e protección do consumidor, e cumprir as condicións e requisitos esixidos pola normativa reguladora dos produtos que sexan obxecto da venda.11. Estar debidamente autorizado/a como comerciante ambulante (quen exerza o comercio ambulante, deberá ter expostos os seus datos de identificación e domicilio de modo que resulten facilmente visibles cara ao público). 12. As instalacións e maquinaria que se empreguen para os postos de venda terán que ser desmontables, transportables ou realizarse en camións ou vehículos tenda, e reunir, en todos os casos, as debidas condicións de seguridade, salubridade, limpeza e presentación. O Concello poderá ordenar a retirada das instalacións ou maquinaria que non reúnan as devanditas características.13. O Concello de Ames promoverá a venda da produción dos labregos e labregas locais ou da contorna para que, ben individualmente ou organizados de forma colectiva, comercialicen os alimentos producidos nas súas explotacións, recoñecidos historicamente como produtos tradicionais, ou ben protexidos como produtos alimentarios tradicionais por unha norma comunitaria, nacional, rexional ou local. Con este obxectivo habilitase o espazo reservado para a venda destes produtos no mercado de produtos de horta e artesanía. No suposto de agrupación de produtores e produtoras agrícolas locais ou de concellos da contorna, o Concello de Ames esixirá, coa suficiente antelación, a remisión da identificación documental das persoas autorizadas para a presenza no posto ambulante de venda. En todo caso, deberán ter expostos, de xeito facilmente visible para o público, os datos de identificación e domicilio en cada un dos produtos dos distintos labregos e labregas que comercialicen no mesmo posto, e deberán permitir un seguimento da trazabilidade dos alimentos.1. Correspóndelle ao Concello de Ames dentro do seu territorio municipal. a) Conceder autorización para o exercicio da venda ambulante dentro do territorio municipal. A concesión da autorización municipal para o exercicio da venda ambulante estará sometida á comprobación previa por parte do Concello de que o/a solicitante cumpra os requisitos legais en vigor para o exercicio do comercio; así como o establecido pola regulación do produto para o que se autoriza a venda. b) O Concello pode revogar ou anular a autorización concedida cando se incumpran as causas que motivaron a concesión ou cando se acredite o incumprimento de calquera das condicións da autorización. O Concello de Ames pode modificar a ubicación dos postos por causa sobrevidas en relación a obras, licencias de terraza ou causas de forza maior. c) Fixar as taxas para o exercicio da actividade no dominio público municipal, na correspondente ordenanza fiscal. d) Establecer a localización, datas e horarios de celebración de mercados e feiras ata a súa modificación ou suspensión. e) Determinar os artigos ou produtos dos que se autoriza a venda nos mercados do territorio municipal, de conformidade coa normativa específica que regula a comercialización de cada grupo de produtos ou artigos, e as prohibicións específicas contidas na Lei 13/2010, de 17 de decembro, do comercio interior de Galicia. f) Establecer as condicións necesarias para o normal desenvolvemento do tránsito de vehículos e peóns, indicando as vías de circulación e os espazos de aparcamento, carga e descarga. g) Establecer as condicións de vixilancia e control do normal desenvolvemento da feira ou mercado. h) Impoñer as sancións correspondentes ás condutas constitutivas de infracción.2. A autorización municipal para o exercicio da venda ambulante ten as seguintes características: a) A súa concesión ten carácter discrecional e está supeditada ao interese xeral. b) A autorización é persoal e será transmisible previa comunicación ao Concello. A nova persoa titular terá que reunir os requisitos esixidos neste regulamento para o exercicio da actividade e quedará subrogada nos dereitos e obrigas que correspondan á persoa titular cedente. As autorizacións cuxo período de validez sexa inferior a un ano extinguiranse na data sinalada expresamente na autorización. c) O/a titular, mantendo tal condición, poderá ser substituído/a, previa autorización municipal, polos familiares en primeiro grao de consanguinidade ou afinidade, sempre que o/a familiar proposto non sexa titular doutra autorización e que cumpra os demais requisitos establecidos no presente regulamento, todo o cal debera documentarse adecuadamente. d) Os/as titulares da autorización ou licenza, nos mercados periódicos, poderán designar un/unha suplente, cuxos datos persoais se farán constar na autorización. O/a suplente deberá ser familiar en primeiro grao ou empregados/as dados de alta na seguridade social por conta do/a titular. O/a suplente non poderá ser titular de licenza deste Concello para o exercicio da venda ambulante. A condición de suplente non xerará dereito ningún de cara á ulterior concesión de licenzas para o exercicio da venda ambulante. e) O/a titular da autorización poderá contratar persoal que o/a asista na atención do posto. O carné de venda ambulante é o documento que autoriza o exercicio da venda no Concello de Ames. O Concello poderá conceder autorización provisional para exercer a venda ambulante nos supostos en que, pola súa natureza ou situación especial da persoa que exerza a venda, se considere oportuno, sen prexuízo do réxime xeral de autorización e demais normativas legais. A cada titular seralle concedido un só posto de venda, e esta concesión implicará para as persoas titulares as obrigas que seguen: - Ter visible a autorización formalizada por parte Concello. - Respectar os horarios de mercado nos que estea autorizado. - Acudir ao mercado con asiduidade mantendo o posto con actividade, cumprindo co establecido no artigo 16.1. G e comunicándolle ao Concello a súa ausencia temporal debidamente xustificada. - Manter as debidas condicións de hixiene e presentación sanitarias. - Cumprir as condicións impostas na autorización relativas ao posto e aos produtos obxecto da autorización. - Manter o decoro e as boas formas coa clientela e cos/coas axentes da autoridade encargados do control e vixilancia do mercado. - Depositar os residuos xerados pola actividade nos colectores habilitados polo Concello ao remate da actividade.1. A autorización para o exercicio da actividade deberá solicitala a persoa interesada, ou que a represente coa debida autorización en impreso normalizado facilitado polo Concello. Nesa solicitude farase constar o seguinte: a) Nome e apelidos ou denominación social, enderezo para efectos de notificación, número do DNI ou NIF. As persoas estranxeiras, número de identificación (do pasaporte en vigor ). Faranse constar os mesmos datos cando a solicitude sexa formulada por representante autorizado/a. b) Mercadoría que se pretende vender, coa epígrafe correspondente. c) Dimensións do espazo que se pretende ocupar e tipo de instalación que pretende introducir no recinto do mercado. d) Modalidade de venda ambulante e indicación do mercado para o que solicita posto, e) Determinación das persoas habilitadas, titular do posto e suplente de ser o caso. f) Sinatura da persoa solicitante.2. Xunto coa solicitude referida, o/a solicitante presentará unha declaración responsable asinada, na que manifeste: a) O cumprimento dos requisitos establecidos. b) Estar en posesión da documentación que así o acredite a partir do inicio da actividade. c) Manter o seu cumprimento durante o prazo de vixencia da autorización. d) Estar dado de alta na epígrafe correspondente do imposto de actividades económicas e estar ao corrente no pago da tarifa ou, en caso de estar exentos, estar dado de alta no censo de obrigados tributarios. e) Estar ao corrente no pago das cotizacións da Seguridade Social f) Os/as procedentes de terceiros países deberán acreditar o cumprimento das obrigacións establecidas na lexislación vixente en materia de autorizacións de residencia e traballo. g) Reunir as condicións esixidas pola normativa reguladora do produto ou produtos obxecto da venda ambulante ou non sedentaria. h) Ter subscrito póliza de seguro de responsabilidade civil que cubra calquera clase de risco derivado do exercicio da súa actividade comercial. i) Declaración expresa de que o solicitante coñece a normativa sectorial aplicable no territorio municipal. O prazo de resolución será de tres meses a partir da entrada da solicitude no rexistro do Concello de Ames. Se no prazo indicado non se dita resolución expresa, entenderase desestimada a solicitude por silencio administrativo, de acordo co disposto na lei 39/2015 de procedemento administrativo común, e pasará a formar parte da lista de agarda, de cada un dos mercados, que deberá ser renovada anualmente entre os días 1 e 31 de decembro, prazo no que as persoas interesadas tramitarán unha nova solicitude. Aqueles solicitantes sancionados por exercer a venda ambulante no concello de Ames sen autorización, quedarán excluídos da lista de agarda. No caso de existencia dun posto libre e unha vez recibida a comunicación favorable, os e as solicitantes deberán remitir, cun prazo de quince días hábiles, a seguinte documentación orixinal ou copia compulsada.1. Copia do DNI. No caso de que a persoa solicitante sexa estranxeira, deberá acompañar fotocopia do pasaporte, en vigor.2. No caso de persoas solicitantes estranxeiras, copia do permiso de traballo e permiso de residencia. Se a persoa solicitante é dun país comunitario, copia da tarxeta de residencia.3. Dúas fotografías tamaño carné. 4. Compromiso expreso, que deberá constar así na solicitude, no que se indique que a persoa que vai exercer a actividade será a titular da autorización, e declare que coñece e cumpre as normas as que deberá axustarse a súa actividade. Do mesmo xeito, deberá incluír o nome da persoa ou persoas que ocasionalmente poidan substituta no exercicio da actividade, segundo o que se expresa no artigo 8 do presente regulamento.5. Das persoas autorizadas, acompañarase o xustificante da relación familiar existente, e a documentación que se relaciona nos puntos 1, 2, e 3 do presente artigo.6. Se a autorización afecta á venda de produtos alimentarios, deberá achegar fotocopia do certificado de manipulador de alimentos.7. Estar en posesión do seguro de responsabilidade civil que garanta a cobertura de calquera clase de risco que pola maquinaria ou instalacións poida orixinar.8. Copia de alta no IAE que corresponda a actividade para a que se solicita autorización.9. Copia da alta e do último recibo da seguridade social. Se é empregado/a, copia do último TC2.10. Para os supostos contemplados no artigo 7.12 do presente Regulamento, os/as solicitantes do posto de agricultores locais ou da contorna deberán presentar, cando menos, documentación acreditativa dos seguintes requisitos: - Estar dado de alta no correspondente epígrafe do IAE e ao corrente nas taxas municipais. - Estar dado de alta no réxime correspondente da Seguridade Social. - Ter contratada unha póliza de seguro de responsabilidade civil que cubra os riscos que puideran derivarse do exercicio da actividade. - Estar en posesión do certificado de manipulador de alimentos, da persoa solicitante así como dos distintos labregos e labregas que estean presentes na comercialización no mesmo posto. No caso de non presentar a documentación no prazo concedido, sen xustificación ningunha, o Concello entendera que desiste da súa solicitude e tamén causará baixa na lista de agarda. A autorización municipal de exercicio da venda ambulante terá como mínimo o seguinte contido: a) Nome e apelidos ou denominación social, domicilio DNI / CIF da persoa titular da autorización. b) Modalidade de venda ambulante que se autoriza e mercado no que esta habilitado para exercer a venda c) Determinación dos artigos que poden ser obxecto de comercialización, especificando as condicións particulares de hixiene ou seguridade especialmente necesarias para o caso. d) Determinación dos lugares e dimensións para os que se autoriza o exercicio da venda ambulante e) Determinación do número de persoas habilitadas para a venda baixo a dependencia da persoa titular da autorización f) Condicións particulares ás que, se é o caso, quede suxeita a persoa titular da autorización.1. As autorizacións, que sexan concedidas polo Concello de Ames, estarán suxeitas a comprobación polo Concello do cumprimento por parte da persoa peticionaria dos requisitos esixidos por este regulamento e pola restante normativa de aplicación. O Concello poderá conceder autorización provisional para exercer a venda ambulante nos supostos en que, pola súa natureza ou situación especial da persoa que exerza a venda, se así o considera oportuno, sen prexuízo do réxime xeral de autorización e demais normativas legais.2. O Concello de Ames establecerá as novas autorizacións seguindo os seguintes criterios: a. Terán prioridade aquelas solicitudes nas que as actividades sexan novas ou pouco desenvoltas no mercado. b. Cando non existan actividades contempladas nos anteriores puntos, atenderase por rigorosa orde de entrada na lista de agarda.3. Non se concederá máis dunha autorización por persoa física ou xurídica e mercado.4. Antes da adxudicación dun posto a un novo titular, deberán resolverse as peticións de traslado ou permuta de postos que formulen os vendedores e vendedoras xa situados. En todo caso, evitarase a concentración de postos dun mesmo tipo e, no caso das permutas, deberá constar o consentimento dos/das titulares do postos obxecto desta.5. Os e as solicitantes pertencentes a lista de agarda pasarán a formar parte dunha bolsa para cubrir de forma provisional as baixas ou ausencias superiores a un mes, que sexan comunicadas por escrito e que se produzan ao longo do ano natural, ata a nova adxudicación. Os/as beneficiarios/as deberán cumprir os requisitos deste regulamento e pagar a taxa correspondente para o posto que van ocupar. Ser beneficiario/a dun posto ocasional no mercado non da dereito a obter unha adxudicación. A renovación da autorización realizarase cada cinco anos. A renovación será automática para aqueles postos xa autorizados, previa comprobación se fose necesario, da documentación oportuna. O Concello de Ames poderá comprobar o estado das condicións que motivaron a adxudicación en calquera momento da vixencia desta. No mes de decembro de cada ano, o titular do posto terá que acreditar, estar de alta na seguridade social, ter subscrito o seguro de responsabilidade civil e aboar as taxas municipais correspondentes.1. Sen prexuízo do disposto noutros preceptos deste regulamento, a autorización extinguirase, previa audiencia coa persoa interesada e resolución da alcaldía: a) Transcorrido o prazo polo que se outorgaron, sen solicitar a renovación ou sen pagar as taxas municipais correspondentes, dentro do prazo establecido para tal efecto. b) Renuncia expresa por escrito da persoa titular. c) Causas de interese público sobrevidas antes do remate do prazo polo que se outorgou a autorización, tales como a execución de obras ou reestruturación dos emprazamentos nos que se sitúe o mercado, ou por incompatibilidade sobrevida da instalación con outros servizos e obras que se estean executando na zona. d) Subarrendo ou venda do posto a un terceiro. e) Morte do titular. f) Perda dalgún dos requisitos establecidos no seu outorgamento. g) Non asistir a tres mercados seguidos ou seis alternos, ao longo dun ano, salvo causa xustificada que deberá por en coñecemento do Concello. Neste caso, a extinción quedará a criterio do órgano que outorgou a autorización. h) Falta de pago das sancións municipais impostas polo Concello, xulgado ou calquera órgano da Administración con competencias en materia relativa a comercio interior. i) Cometer algunha das infraccións contidas neste regulamento, tipificadas como infracción grave ou moi grave, ou reincidir na infracción.2. Salvo nos supostos de extinción polo transcurso do prazo, que operará automaticamente, os expedientes de extinción poderán iniciarse de oficio ou a instancia de parte. A súa resolución correspóndelle á Alcaldía Presidencia ou ao/á concelleiro/a no que delegue.3. As autorizacións quedarán sen efecto e poderán ser revogadas cando se incumpran as condicións coas que foron outorgadas. As infraccións tipificadas neste Regulamento e conforme á Lei 13/2010, de 17 de decembro, do comercio interior de Galicia, en particular as infraccións tipificadas nos artigos 104, 105, e 106 de dita Lei relativas á venda ambulante ou non sedentaria, e á Lei 7/1985 de 2 de abril, Reguladora das Bases de Réxime Local será competencia de alcaldía. A contía e a tipoloxía das sancións en materia de venda ambulante así como o procedemento para a súa imposición serán conformes co artigo 4, 21, 139, 140 e 141 da Lei 7/1985 de 2 de abril, Reguladora das Bases de Réxime Local e respectando as determinadas pola Lei 13/2010, de 17 de decembro, do comercio interior de Galicia, ou norma que a modifique ou substitúa. Constitúen infraccións ao presente regulamento as seguintes condutas, que se clasificarán en leves, graves e moi graves. A) Serán faltas leves: - Producir ruídos, berros ou música que incumpran a ordenanza de ruídos e vibracións. - A falta de ornato ou limpeza das instalacións e da súa zona circundante e non depositar o lixo nos colectores instalados no perímetro do mercado. - Non ter á vista a autorización municipal de venda ambulante en vigor. B) Serán faltas graves: - A reiteración de dúas faltas leves. - Non cumprir as normas de seguridade. - A venda de produtos distintos dos autorizados. - Non acreditar mediante factura ou autorización correspondente, a procedencia de mercadoría. - A desobediencia das instrucións particulares de bo goberno, transmitidas polos axentes da autoridade, ou incumprir as normas de orde e indicacións da Policía municipal. - Non reunir algún dos requisitos para o exercicio da venda ambulante. - Instalar o posto fóra do lugar sinalado para tal fin. - Non respectar os horarios establecidos polo Concello para o mercado. - A información e publicidade que induza a engano ou confusión. - A instalación de postos sen autorización ou fóra de recinto acoutado para o mercado. - Causar prexuízos a terceiros pola instalación do posto ou alterando o normal desenvolvemento do mercado. - A venda de produtos non autorizados. - O exercicio da actividade por parte de persoa diferente da autorizada ou do seu suplente. C) Serán faltas moi graves: - A reiteración na comisión de dúas faltas graves. - A negativa ou resistencia a subministrar datos ou facilitar a información requirida polas autoridades competentes, así como a subministración de información inexacta ou documentación falsa. As infraccións deste regulamento serán sancionadas con multa cuxa contía se establecerá coa seguinte gradación: a) As infraccións leves sancionaranse con apercibimento ou multa de 200 ata 750 euros. b) As infraccións graves, con multa de 751 ata 1.500 euros. c) As infraccións moi graves, con multa de 1.501 ata 3.000 euros. Ademais da pertinente multa a comisión dunha infracción poderá conlevar: - A suspensión ou revogación da autorización. - O decomiso da mercadoría nos casos de venda de produtos non autorizados. En todos os casos de suposta infracción establecidos nos artigos anteriores poderase, ao tempo de apreciarse a súa comisión, reter cautelarmente a autorización de venda ambulante, en tanto se tramite o expediente correspondente e se resolva definitivamente a sanción a aplicar. A retención cautelar significará a prohibición de exercer a actividade comercial, e o tempo de retención cautelar será reducido do que, se é o caso, se fixe na sanción. Producirase reincidencia cando no transcurso dun ano o suxeito cometa máis dunha infracción da mesma natureza, e feitos sancionados en resolución administrativa firme. A reincidencia así apreciada poderá dar lugar ademais da sanción económica, a retirada definitiva da autorización de venda ambulante no territorio municipal. Para a determinación das infraccións e a imposición das sancións ademáis do previsto neste regulamento, será de aplicación a Lei 39/2015 de procedemento administrativo común, a Lei 40/2015, de 1 de outubro, de Réxime Xurídico do Sector Público, e o disposto na Lei 13/2010 de comercio interior de Galicia. As sancións graduaranse tendo en consideración os seguintes factores: a) A transcendencia social da infracción. b) A natureza dos prexuízos causados. c) O volume da facturación á que afecta. d) O grao de voluntariedade ou a intencionalidade da persoa infractora. e) A contía do beneficio obtido. f) A capacidade ou a solvencia económica da empresa. g) O período de tempo durante o que se veu cometendo a infracción. h) A reincidencia.1. A prescrición das infraccións recollidas neste regulamento, produciranse da seguinte forma: a) As leves aos seis meses. b) As graves aos dous anos c) As moi graves aos tres anos.2. O prazo de prescrición comezará a computarse desde o día que se cometa a infracción ou, no seu caso, desde aquel en que puidese incoarse o procedemento, e de conformidade co previsto na Lei 39/2015, do 1 de outubro e na Lei 40/2015, de 1 de outubro, de Réxime Xurídico do Sector Público.3. A prescrición das sancións recollidas neste regulamento, produciranse da seguinte forma: a) As leves ao ano. b) As graves aos dous anos c) As moi graves aos tres anos.4. O prazo de prescrición das sancións comezará a contarse desde o día seguinte a aquel en que sexa executable a resolución pola que se impón a sanción ou transcorrese o prazo para recorrela computarse ou no seu caso, desde aquel en que puidese incoarse o procedemento, e de conformidade co previsto na Lei 39/2015, do 1 de outubro e na Lei 40/2015, de 1 de outubro, de Réxime Xurídico do Sector Público.1ª Quedan excluídos do ámbito deste regulamento a regulación dos postos autorizados na vía pública de carácter fixo e estable, nos que se desenvolvan actividades comerciais de forma habitual e permanente mediante a oportuna concesión administrativa (quioscos de prensa e similares ), que se rexerán polas súas normativas específicas.2ª Quedan excluídos do ámbito deste regulamento a regulación dos postos autorizados na vía pública de carácter ambulante non incluídos dentro das condicións fixadas para os mercados de venda ambulante de Bertamiráns. Aqueles titulares de posto incluídos dentro do padrón de vendedores ambulantes do ano 2019, terán un prazo de 15 días hábiles a contar dende o día seguinte a publicación da aprobación definitiva do presente regulamento no BOP da Coruña, para a presentación da seguinte documentación.1. Copia do DNI. No caso de que a persoa solicitante sexa estranxeira, deberá acompañar fotocopia do pasaporte, en vigor.2. No caso de persoas solicitantes estranxeiras, copia do permiso de traballo e permiso de residencia. Se a persoa solicitante é dun país comunitario, copia da tarxeta de residencia.3. Dúas fotografías tamaño carné. 4. Compromiso expreso, que deberá constar así na solicitude, no que se indique que a persoa que vai exercer a actividade será a titular da autorización, e declare que coñece e cumpre as normas as que deberá axustarse a súa actividade. Do mesmo xeito, deberá incluír o nome da persoa ou persoas que ocasionalmente poidan substituta no exercicio da actividade, segundo o que se expresa no artigo 8 do presente regulamento.5. Das persoas autorizadas, acompañarase o xustificante da relación familiar existente, e a documentación que se relaciona nos puntos 1, 2, e 3 do presente artigo.6. Se a autorización afecta á venda de produtos alimentarios, deberá achegar fotocopia do certificado de manipulador de alimentos.7. Estar en posesión do seguro de responsabilidade civil que garanta a cobertura de calquera clase de risco que pola maquinaria ou instalacións poida orixinar.8. Copia de alta no IAE que corresponda a actividade para a que se solicita autorización.9. Copia da alta e do último recibo da seguridade social. Se é empregado/a, copia do último TC2.10. Para os supostos contemplados no artigo 7.12 do presente regulamento, os/as solicitantes do posto de agricultores locais ou da contorna deberán presentar, cando menos, documentación acreditativa dos seguintes requisitos: - Estar dado de alta no correspondente epígrafe do IAE e ao corrente nas taxas municipais. - Estar dado de alta no réxime correspondente da Seguridade Social. - Ter contratada unha póliza de seguro de responsabilidade civil que cubra os riscos que puideran derivarse do exercicio da actividade. - Estar en posesión do certificado de manipulador de alimentos, da persoa solicitante así como dos distintos labregos e labregas que estean presentes na comercialización no mesmo posto. No caso de non presentar a documentación no prazo concedido, sen xustificación ningunha, o Concello entendera que desiste da autorización. As persoas que queiran exercer a actividade no mercado de venda de produtos de horta e artesanía terán un prazo de 15 días hábiles a contar dende o día seguinte a publicación da aprobación definitiva do presente regulamento no BOP da Coruña, para solicitar un posto no mercado. Procederase para a súa solicitude, adxudicación e ingreso en lista de agarda segundo o disposto nos artigos 10, 11, 12, 13 e 14 do presente regulamento. Á entrada en vigor deste Regulamento queda derrogado o Regulamento de funcionamento do mercado de venda ambulante no Concello de Ames, publicado no BOP número 144 de 31/07/2014. A entrada en vigor deste Regulamento será tras a súa publicación no BOP da Coruña e unha vez transcorrido o prazo establecido na Lei 7/1985, de 2 de abril, Reguladora das bases de réxime local. Ames, 3 de outubro de 2022 O alcalde José Blas García Piñeiro